

Č. j. S25/90-22 Dunajská Streda, dňa: 21.03.2025

OPAT RENIA

Regionálna veterinárna a potravinová správa Dunajská Streda (ďalej len RVPS Dunajská Streda) príslušná podľa § 8 ods. 3 písm. e) v súlade s 17 ods. 3 zákona č. 39/2007 Z. z. o veterinárnej starostlivosti v znení neskorších predpisov a v súlade s čl. 64, 65, 66, nariadenia európskeho parlamentu a rady (EÚ) 2016/429 o prenosných chorobách zvierat a zmene a zrušení určitých aktov oblasti zdravia zvierat a v súlade s článkom 21, 22, 40, delegovaného nariadenia Komisie (EÚ) 2020/687 v platnom znení pokiaľ ide o pravidlá prevencie a kontroly určitých chorôb zo zoznamu a v súlade s čl. 27 vyššie uvedeného nariadenia

n a r i a d' u j e právnickým osobám:

Obciam: Holice, Kráľovičove Kračany, Povoda, Bodíky, Lúč n/O., Horný Bar, Dunajská Streda, Pataš, Vrakúň, Boheľov, Padáň, Kľúčovec, Čiližská Radvaň, Veľký Meder, Gabčíkovo

právnickým a fyzickým osobám: vlastníkom chovov hovädzieho dobytka, oviec, kôz a ošípaných a zveri z farmových chovov chovaných v uvedených obciach a mestách

O p a t r e n i a

pri potvrdení výskytu slintačky a krívačky, ktorá bola potvrdená dňa 21.03.2025 v chove hovädzieho dobytka v obci Medveďov, Ňárad, Baka

Za týmto účelom RVPS Dunajská Streda:

1. Vymedzuje pásmo dohľadu — minimálne 10 km: kataster obcí Holice, Kráľovičove Kračany, Povoda, Bodíky, Lúč n/O., Horný Bar, Dunajská Streda, Pataš, Vrakúň, Boheľov, Padáň, Kľúčovec, Čiližská Radvaň, Veľký Meder, Gabčíkovo
2. Zakazuje
	1. premiestňovanie hovädzieho dobytka, oviec, kôz, ošípaných a iných párnokopytníkov z chovu a do chovu okrem nevyhnutnej prepravy v rámci toho istého chovu vrátane farmovej zveri len so súhlasom RVPS Dunajská Streda;
	2. premiestňovanie vedľajších živočíšnych produktov, hnoja, vrátane podstielky, steliva, kože, usne, vlny, štetiny, perie, sena, slamy, hnojovice, kŕmnych surovín a krmív, okrem celých tiel, alebo častí mŕtvych zvierat držaných v chove mimo reštrikčných pásiem len so súhlasom RVPS Dunajská Streda

* 1. premiestňovanie vedľajších živočíšnych produktov, hnoja, vrátane podstielky, steliva, kože, usne, vlny, štetiny, perie, sena, slamy, hnojovice, kŕmnych surovín a krmív, okrem celých tiel, alebo častí mŕtvych zvierat držaných v chove v reštrikčnom pásme
	2. prepravu spermy, vajíčok a embryí hovädzieho dobytka, oviec, kôz a ošípaných a zveri z farmových chovov vnímavých párnokopytníkov z chovov pásma dohľadu
	3. organizáciu všetkých hromadných podujatí, trhov, výstav a zvodov hovädzieho dobytka, oviec, kôz, ošípaných a iných párnokopytníkov

* 1. premiestňovanie surového mlieka a mledziva získaného od hovädzieho dobytka, oviec a kôz. Premiestnenie na ďalšie spracovanie môže byť povolené RVPS Dunajská Streda len za splnenia osobitných podmienok uvedených pre ochranné pásmo v článku 49 delegovaného nariadenia Komisie (EÚ) 2020/687

* 1. premiestňovanie čerstvého mäsa, vnútorností a tepelne neošetrených výrobkov z čerstvého mäsa z bitúnkov, aj z prevádzkarní na manipuláciu so zverou. Premiestnenie na ďalšie spracovanie môže byť povolené RVPS Dunajská Streda len za splnenia osobitných podmienok uvedených pre ochranné pásmo v článku 49 delegovaného nariadenia Komisie (EÚ) 2020/687
	2. vstup nepovolaných osôb do chovov hovädzieho dobytka, oviec, kôz, ošípaných, a iných párnokopytníkov vrátane farmovej zveri

**Termín:** dňom oznámenia a do zrušenia opatrení.

**Zodpovední:** Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

1. Nariaďuje:
2. Vykonať súpis chovov a zvierat hovädzieho dobytka, oviec, kôz a ošípaných a bezodkladne ho predložiť RVPS Dunajská Streda.

 **Termín: do 26.03.2025**

Zodpovedný: starostovia obcí

1. O nariadených opatreniach a o nákazovej situácii informovať občanov a chovateľov prostredníctvom miestneho rozhlasu, vyvesením na úradnej tabuli obce alebo iným v mieste obvyklým spôsobom

Termín: dňom oznámenia a do zrušenia opatrení

Zodpovedný: starostovia obcí

1. Pri vstupoch do chovov, do maštaľných objektov na ustajnenie hovädzieho dobytka, oviec, kôz a ošípaných a iných párnokopytníkov vrátane farmovej zveri a aj do ostatných objektov a budov v rámci chovu zabezpečiť aktiváciu dezinfekčných bazénov alebo rohoží pred vstupom  alebo v prípade potreby zabezpečenie postrekovača na individuálne ošetrenie vozidiel s dezinfekčným prípravkom.
2. Oprávnené osoby vstupujúce do chovu alebo opúšťajúce chov musia dodržať hygienické opatrenia biologickej bezpečnosti potrebné na zníženie rizika šírenia vírusu slintačky a krívačky.
3. Všetky dopravné prostriedky prichádzajúce a opúšťajúce chov musia byť dôkladne vyčistené a vydezinfikované. Žiadne vozidlo použité na prepravu hovädzieho dobytka, oviec, kôz a ošípaných a iných párnokopytníkov vrátane farmovej zveri nesmie opustiť pásmo bez vyčistenia a dezinfekcie a následnej inšpekcie a opätovného povolenia RVPS Dunajská Streda

Termín: dňom oznámenia a do zrušenia opatrení

Zodpovední: Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

1. Čistenie a dezinfekciu dopravných prostriedkov, iných vozidiel a vybavenia, ktoré boli použité na prepravu hovädzieho dobytka, oviec, kôz a ošípaných alebo iných druhov zvierat vrátane farmovej zveri, alebo materiálov, ktoré môžu byt' kontaminované, napríklad telá zvierat, krmivo, hnoj, hnojovica a iné, vykonať bezodkladne po kontaminácii. Žiadne vozidlo použité na prepravu hovädzieho dobytka, oviec, kôz a ošípaných nesmie opustiť pásmo bez vyčistenia a dezinfekcie a následnej inšpekcie a opätovného povolenia RVPS Dunajská Streda. Použiť iba schválené dezinfekčné prostriedky.

Termín: dňom oznámenia a do zrušenia opatrení

Zodpovední: Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

1. Bezodkladne hlásiť podozrenie na ochorenie slintačky a krívačky, uhynuté alebo choré vnímavé zvieratá príslušnému súkromnému veterinárnemu lekárovi a na RVPS Dunajská Streda.

Termín: dňom oznámenia a do zrušenia opatrení

Zodpovední: Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

1. Uhynuté zvieratá likvidovať výlučne v spracovateľskom zariadení (kafilérii)

Termín: dňom oznámenia a do zrušenia opatrení

Zodpovední: Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

1. Viesť evidenciu o všetkých dopravných prostriedkoch a osobách vstupujúcich do chovu

Termín: dňom oznámenia a do zrušenia opatrení

Zodpovední: Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

1. Nahlásiť domácu zabíjačku hovädzieho dobytka, oviec, kôz a ošípaných na RVPS Dunajská Streda aspoň jeden pracovný deň vopred

Termín: dňom oznámenia a do zrušenia opatrení

Zodpovední: vlastníci chovov hovädzieho dobytka, oviec, kôz a ošípaných v uvedených obciach

1. Zabiť vnímavé zvieratá len so súhlasom RVPS Dunajská Streda

Termín: dňom oznámenia a do zrušenia opatrení

Zodpovední: Chovatelia hovädzieho dobytka, oviec, kôz, ošípaných a zveri z farmových chovov vnímavých párnokopytníkov v uvedených obciach

**O d ô v o d n e n i e**

Dňa 21.3. 2025 bol potvrdený výskyt SLAKu u hovädzieho dobytka v katastri obcí Medveďov, Ňárad, Baka v okrese Dunajská Streda a Komárno.

Orgán veterinárnej správy podľa § 8 ods. 3 písm. e) Zákona NR SR č. 39/2007 Z. z. o veterinárnej starostlivosti v znení neskorších predpisov, nariaďuje a zrušuje opatrenia na základe skutočností zistených pri výkone v svojej pôsobnosti alebo pri podozrení z vážneho alebo bezprostredného ohrozenia zdravia zvierat alebo ľudí. V súlade s čl. 21, 22, 40 Delegovaného nariadenia Komisie (EÚ) 2020/687 v platnom znení, pokiaľ ide o pravidlá prevencie a kontroly určitých chorôb zo zoznamu , sa nariaďujú opatrenia na kontrolu chorôb v prípade úradného potvrdenia ohniska kategórie A.

Preto RVPS Dunajská Streda prijala tieto vyššie uvedené opatrenia.

Nesplnenie uvedených nariadení a zákazov bude považované za porušenie zákona č. 39/2007 Z. z. o veterinárnej starostlivosti v znení neskorších predpisov.

Poučenie:

Podľa ustanovenia 52 písm. b/ zák. č. 39/2007 Z. z. o veterinárnej starostlivosti na nariadenie a zrušenie obmedzujúcich opatrení pri podozrení na choroby alebo ich výskyte sa nevzťahujú všeobecné predpisy o správnom konaní.

MVDr. Zuzana Bieliková

 riaditeľka

Doručuje sa:

Obce: Holice, Kráľovičove Kračany, Povoda, Bodíky, Lúč n/O., Horný Bar, Dunajská Streda, Pataš, Vrakúň, Boheľov, Padáň, Kľúčovec, Čiližská Radvaň, Veľký Meder, Gabčíkovo

— Chovatelia hovädzieho dobytka, oviec, kôz a ošípaných uvedení v prílohe

Na vedomie: ŠVPS SR